NACRT

Na osnovu člana 38 stav 1 tačka 2, a u vezi sa članom 27 stav 1 tačka 6 Zakona o lokalnoj samoupravi ("Službeni list Crne Gore", br. 002/18, 034/19, 038/20, 050/22, 084/22), ) ičlana 15 stav 1 tačka 6 i člana 36 stav 1 tačka 2 Statuta opštine Kotor ("Sl. list CG - Opštinski propisi", br. 037/19) kao i Programa razvoja preduzetništva u opštini Kotor 2021. - 2024., mjera M4.2: Podrška za razvoj preduzetništva mladih, Skupština Opštine Kotor, na sjednici održanoj dana\_\_\_\_\_\_\_\_\_\_2023. godine, donijela je

ODLUKU

o raspodjeli sredstava za podršku razvoju preduzetništva mladih

Član 1

Ovom Odlukom uređuje se raspodjela novčanih sredstava za podršku razvoja preduzetništva mladih.

Član 2

Sredstva za realizaciju podrške iz člana 1 ove Odluke obezbjediće se iz budžeta Opštine Kotor sa budžetske pozicije 418 113 – Subvencije za razvoj preduzetništva u iznosu predviđenom Akcionim planom za tekuću godinu.

Član 3

Raspodjela sredstava vršiće se na osnovu Javnog konkursa, koji može biti raspisan više puta godišnje do utroška sredstava. Isti raspisuje Komisija koju će imenovati predsjednik Opštine posebnim aktom.

Član 4

Pravo učešća po Javnom konkursu imaju mladi (15 do 30 godina), sa prebivalištem u Kotoru, koji žele da unaprijede svoje znanje i vještine iz oblasti preduzetništva i/ili pokrenu/razvijaju sopstveni biznis.

Član 5

Uslovi, kriterijumi, obrasci i potrebna dokumentacija, kao i način i postupak raspodjele sredstava za ovu namjenu bliže će se urediti Javnim konkursom.

Član 6

O realizaciji ove Odluke staraće se Sekretarijat za razvoj preduzetništva, komunalne poslove i saobraćaj.

Član 7

Ova Odluka stupa na snagu osmog dana od dana objavljivanja u "Službenom listu Crne Gore - Opštinski propisi".

Broj: SKUPŠTINA OPŠTINE KOTOR

Kotor,\_\_\_\_\_\_\_2023. godine PREDSJEDNIK,

Maja Mršulja s.r